Halley üstökőse – Edmund Halley (1656 – 1742) angol csillagász több mint húsz periodikus üstökös pályáját számította ki. Felismerte, hogy az 1531.-i, 1607.-i és az 1682.-i üstökös pályája rendkívül hasonló, ezért feltételezte, hogy a három ugyanaz, amit a róla elnevezett üstökös újra feltűnése 1759-ben igazolt. Humboldt a Kosmos 3. kötetében említi a Halley-üstököst (557.) Hollósy Jusztinián ír arról, hogy a Halley-féle üstökös Nap felé fordított oldalán a magból széthajlólag haladó fénysugarak özönlöttek, melyek azután két irányban visszakanyarodtak, „az üstökös ellenkező oldalán csóvát alakítandó”, ami Hollósy szerint „fölötte nevezetes tünemény”. (Idézett mű 318.)