Ez itt a „jégtengerszem” – Leírása röviden összefoglalja azt, ami Fuchs könyvében olvasható az egyik legnagyobb ún. alpesi tóról, Gefroreneseeről, amely a Bialka völgyében, közvetlenül a lengyel hegyhát alatt található. E tavat három oldalról meredek sziklafalak veszik körül, s ezért csak egy oldalról kap néhány perc napsütést, itt felolvad, de a déli része, melyet sosem ér nap, mindég befagyva marad. Jókai e rész mellé bejegyezte: „Jégtenger” (idézett mű, 55.)