Az orosz respublika borzasztóan fegyverkezik…Észak-amerikai kéz dolgozik benne – General Fadejew über Russlands Kriegsmacht und Kriegspolitik (Leipzig, 1870) c. könyvben, amelyet Jókai egyik forrásának tekinthetünk, a 256 – 257. lapon fejtegetés olvasható egy orosz-észak-amerikai szövetség előnyeiről. „Egy amerikai szövetség politikai és stratégiai tekintetben egyaránt fontos számunkra. Politikailag, mert mindkét fél számára ez az egyetlen elképzelhető, hátsó gondolatok nélküli szövetség. Stratégiailag, mert … természetes kiegészítései vagyunk Egymásnak.” A könyvben Jókai többek között ezt a részi is megjelölte ceruzával. (L. még A regény keletkezése, forrásai )