az olasz király őfelségére kétszer lőttek rá – Az itt felsorolt „XX. századi” merényletekhez Jókainak az 1860-as 70-es évek eseményei bőséges anyagot szolgáltattak. A téma aktualitásáról tanúskodik, hogy A Hon 1870 májusában vezércikkben foglalkozik e kérdéssel – a francia császár ellen megkísérelt merénylet kapcsán. (Törs Kálmán: A merényletekről. A Hon 1870. május 7. 104. reg. sz. rectro) Ugyancsak A Hon 1872. október 9-én az olasz király ellen megkísérelt merényletről tudósít (233. sz. 1.), néhány nappal később pedig a spanyol király elleni támadás kapcsán olvasható: „A királyok élete elleni merényletek napirenden vannak.” (H 1872. okt. 12., 236. esti sz.) Állandóan jelennek meg hírek az orosz cár életét fenyegető veszedelemről (pl. A Hon 1870. jún. 23. 141. reg. sz. 2.); néhány évvel a fent idézett események előtt 1866-ban D. V. Karakozov sikertelen merényletet követett el II. Sándor cár ellen; 1868-ban gyilkolták meg Obrenovics Mihály szerb fejedelmet stb. Mahmud szultán említését a „20. század”-ban feltehetőleg a nagy XIX. sz. török uralkodó, II. Mahmud alakja sugallta (vö. a 50: 27 jegyzetét).