Térjetek meg, népek, mert itt az ítélet napja – az üstökös – mint baljós jel, néha mint az ítéletnapjának, világvégének előjele – több Jókai műben szerepel. Az És mégis mozog a földben Tseresnyés uram rémüldözik „A millenium közeledik! Jön az üstökös bizonnyal” – ezzel célozva azokra a hiedelmekre, amelyek szerint az ezredik évben jön az ítélet időszaka (Jelen kritikai kiadás 23. 296). Szatirikusan rajzolja a világvégevárást a Népvilág c. kötet egyik elbeszélésében is. (A világ vége, Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] XVI. 107 – 127.) Itt az 1818-as világvége-várás kapcsán vetődik fel, mi lesz, ha az üstökös beleütközik a földbe.