a „napmadár” – a kínaiaknál szerencsét hozó madár; a császár ruháját szokták vele díszíteni. Wagner említi, hogy a kínai filozófusok egy madár képét viselik ruhájukon; ezt az egyik kínai császár azért rendelte el, mert uralkodása kezdetén megjelent neki a napmadár, amely a boldog uralkodás előjele. Egyesek szerint e napmadár azonos a szép Fuang-hoang madárral (Wagner idézett mű, 136.); Jókai Xelenhoa és Toipingvang c. elbeszélésében is említi e madarat. (Dekameron, II. 55. Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 12. k.)