tauriai kastély – 1783 – 89-ig épült Pétervárott I. E. Sztarov és F. I. Vilkov tervei alapján G. A. Potyomkin-Tavricseszkij részére. Potyomkin Grigorij Alekszandrovics (1739 – 1791) II. Katalin cárnő kegyence volt. Jókai ezekről az udvari pletykákról részletesen értesülhetett Magnus Jacob von Crusenstolpe Der russische Hof von Peter I. bis auf Nicolaus I. (Hamburg, 1855 – 1860 I – VI. k.) c. könyvéből, amelyre a Szabadság a hó alatt c. regény jegyzeteiben mint egyik forrására hivatkozik, s amelyet már jóval előbb is felhasznált (pl. Az úrnő c. elbeszéléséhez. (Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 25.)