az ünnepélyhez Mazrur kölcsönözte oda sabináit, rózsaszűzeknek maszkírozva – Az ötletet Jókai F. Lacroix Les mystères de la Russie c. könyvéből meríti (Paris, 1845) melyet több művéhez, többek között Szabadság a hó alatt c. regényéhez is felhasznált. Lacroix írja, hogy Katalin cárnő odesszai látogatásakor szép jobbágylányok először tehenésznőknek öltöztek, majd a katonákat szórakoztatták, végül rózsaszüzeknek maszkírozva jelentek meg. (Német kiadás 73 – 75.) E motívumot Jókai Amirani c. elbeszélésében is felhasználja. (Észak honából, Jókai Mór összes művei. Nemzeti kiadás [1-100. k. Bp. 1894 – 98. A jövő század regénye 52 – 53. k. 1896.] 34. 381.)