a Law bank … bukását, a Missisipi részvényszédelgést Jókai itt John Law of Lauriston (1671 – 1729) skót születésű pénzemberre céloz. Law 1716-ban Franciaországban részvénybankot alapított, majd – mikor ezt az államnak átadta – a bank igazgatójaként nagyarányú pénzügyi manipulációkba kezdett, többek között a Missisipi társaság részvényeivel; a manipulációk teljes csőddel végződtek s ez Franciaország pénzügyi helyzetére kihatott és világraszóló botrányhoz vezetett. Law vagyonát elkobozták, s ő maga csak úgy menekült meg a bírósági ítélettől, hogy megszökött az országból. Mindemellett Law „manipulációja” korai kísérlet volt a papírpénz bevezetésére, amelyet a mai francia gazdaságtörténetírás nem értékel egyoldalúan negatívan.