Tudornő – tudósnő, itt: doktornő. A nőbetegeket ellátó női orvosok szerepeltetése, a kórház leírása emlékeztet Lefèbvre említett művében a „Gondviselés kórházának” leírására – a kórház igazgatója Hope asszony, „orvostudor, az egészségtan tanára”. A kórház mintaintézmény, roppant termek, tisztaság, sok „szabad lég”; a betegeket egy „század” fekete ruhás nő látja el, – ezek a segédorvosok; hatáskörükbe tartozik a „lebetegedés, a kis gyermekek ápolása, a nők betegsége és őrültsége,” (vö. idézett mű, 116.).