Izabella és Carlos utódait – 1833-ban halt meg VII. Ferdinánd spanyol király, aki a trónt leányára, Izabellára hagyta. A király öccse, Don Carlos azonban, az őt támogató feudális elemek, a karlisták segítségével polgárháborút robbantott ki. Váltakozó sikerű harcok után a karlisták vereséget szenvedtek. A II. Izabellát elűző 1868-i forradalom után az ún. második karlista háborúban a karlisták ismét megkísérelték, hogy megszerezzék a hatalmat, s a trónra Don Carlos azonos nevű unokáját ültessék, de harcuk ezúttal is vereséggel végződött.